29.6.2023 г.
BG
Официален вестник на Европейския съюз
C 228/117
Природни и енергийни ресурси за опаковките — опасения и решения 2.8.
Съвременните опаковки за храни — основен потребител на материалите за опаковки — представляват средство за осигуряване на надеждност, хигиена, трайност на съхранение и безопасност на храните.
По-голямата част от тях обаче все още са за еднократна употреба и не могат да бъдат напълно рециклирани, ако не са правилно отделени от други материални фракции и събрани, тъй като са или зацапани с храна, или твърде малки, или многослойни. 2.9.
Всеки вид опаковка изисква множество ресурси, включително енергия, вода, химикали, нефт, минерали, дървесина и текстил.
Освен това при производството на опаковки често се получават отпадъчни води и утайки с вредни химикали и във въздуха се изхвърлят парникови газове, тежки метали и частици. 2.10.
За създаването на съвременни опаковки за храни се използват различни синтетични и изкуствени материали, включително керамика, стъкло, метал, хартия, картон, восък, дървесина и все повече пластмаси.
По-голямата част от опаковките за храни са изработени от стъкло, твърда пластмаса, хартия и картон.
Въпреки че някои по-нови пластмаси се произвеждат от царевица и други растителни материали, по-голямата част от тях все още се произвежда от нефт и съдържат добавки като полимери. 2.11.
От основно значение е в предложението си Европейската комисия да определи минимално задължително съдържание на материали на биологична основа от най-малко 60 % за компостируемите опаковки.
Картонът често е покрит с пластмаса, която не е видима, а при отпечатването на етикетите върху много различни видове опаковки се използват печатарски мастила. 2.12.
Нарастващото потребление на различни видове опаковки, както и ниската степен на повторна употреба и рециклиране, може да възпрепятстват създаването на кръгова икономика с ниски въглеродни емисии в ЕС. 2.13.
ЕИСК счита, че компостируемите опаковки, които са безопасни за контакт с храни, са най-подходящото решение и играят ключова роля за това да се гарантира, че повече отпадъци са биоразградими.
Това също би намалило количеството на пластмасите, които не са биоразградими, а те замърсяват компоста.
3.
Пластмасови опаковки 3.1.
ООН определя замърсяването на океаните с пластмаса като „планетарно бедствие“, най-вече заради количеството пластмасови опаковки за храни, които попадат в реките (3).
Това буди тревога за всички водни видове. 3.2.
Необходимо е да се обмисли нов подход към пластмасовите продукти, основан на кръговата икономика.
С цел да се осигури по-високо равнище на рециклиране, може да се насърчи разработването на кръгови варианти на опаковане, при които се залага на специфични полимерни материали.
Когато няма възможност за рециклиране на пластмасите, те би трябвало да се използват за производство на биогориво.
4.
Постоянни материали, данни за рециклирането и проблеми с целите за повторното пълнене на бутилките за алкохолни напитки 4.1.
Различните материали за опаковка на храни имат различни характеристики и свойства, което влияе върху техния потенциал за рециклиране.
Материали като алуминий, стъкло и стомана се считат за „трайни материали“, тъй като по време на експлоатационния им живот се наблюдава минимална степен на увреждане и те могат да бъдат безкрайно рециклирани, без да се губи качеството или присъщите свойства на материала. 4.2.
Успоредно с развитието на идеите за кръгова икономика значително нараства и интересът към трайните материали.
Необходимо е тези материали да получат подобаващо признание в законодателството в бъдеще, а в политиките занапред да се осигури ефективна подкрепа за тяхното рециклиране. 4.3.
Опаковките, за които се използват материали на основата на влакна и други естествени материали, могат да осигурят растеж, който не зависи от използването на ресурси.
Те са направени от възобновяеми материали и същевременно са издръжливи, атрактивни, рециклируеми и биоразградими.
По последни проучвания опаковките от влакна могат да бъдат рециклирани повече от 25 пъти, което показва, че те са компонент от основно значение за кръговата икономика.
(3)
https://www.newscientist.com/article/mg25333710-100-pollution-is-the-forgotten-global-crisis-and-we-need-to-tackle-it-now/